ZŠ Kudlovská v Granade, Španielsko vďaka projektu Erasmus+

 Týždeň pred jarnými prázdninami sa 4 žiaci ôsmeho ročníka spolu s riaditeľkou školy

Mgr. Paulínou Škerlíkovou a vyučujúcou anglického jazyka Mgr. Adrianou Janošovou vrátili z výmenného pobytu z Granady v Španielsku. Celý týždeň sa niesol nielen v duchu robotov,vytvárania videí a programovania, ale aj spoznávania ďalšej časti Španielska, ochutnávania španielskej kuchyne, ktorá sa nezaobíde bez tradičnej paely, či vytvárania nových priateľstiev prostredníctvom konverzácie v anglickom jazyku. Týždeň bol bohatý aj na spoznávanie histórie tejto oblasti. Alhambra a Albayzín sú skvosty Granady, ktoré v nás zanechali nezabudnuteľné zážitky. Spoznali sme kúsok z histórie Španielska. Veľké pozitívum bolo aj to, že naši žiaci bývali v rodinách žiakov a tak mohli s nimi prežívať ich každodenný život. Španielské rodina si našich žiakov veľmi obľúbili, postarali sa o nich a slzy pri lúčení sa boli toho dôkazom. Sm(art) Robots – H(app)y Kids je názov ďalšieho projektu na ktorom ZŠ Kudlovská participuje a ktorý sa už blíži k svojmu záveru a to poslednou mobilitou, ktorá bude práve na našej škole. V apríli privítame partnerov z Grécka, Portugalska a Španielska. Tešme sa, že aj my im budeme môcť predstaviť našu školu, mesto a krajinu.

 Mgr. Adriana Janošová